
Avaliku ürituse „Tatjanapäeva Rongkäik 2016“ loa taotluse rahuldamine
1. Asjaolud ja menetluse käik

22.01.2016.a. esitas Tartu Ülikooli Narva Kolledž reg. kood 74001073 Narva Linnavalitsusele avaliku ürituse loa taotluse.
Tartu Ülikooli Narva Kolledž kavandab viia läbi 29.01.2016.a kellaajal 18.45-20.00 Narva linnas avalikkusele suunatud ürituse „Tatjanapäeva Rongkäik 2016“. Üritus viiakse läbi rongkäigu vormis. Liikumisteekond on Raekoja plats – Suur tänav – Viru tänav – Vestervalli tänav – Kraavi tänav – Pimeaia tänav .Politseiauto julgestab kolonni. 
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.
3. Otsus
3.1. Rahuldada Tartu Ülikooli Narva Kolledž taotlus avaliku ürituse „Tatjanapäeva Rongkäik 2016” läbiviimiseks. 

3.2. Avaliku ürituse korraldajaks on Tartu Ülikooli Narva Kolledž reg. kood 74001073, Raekoja plats 2, Narva.
3.3. Rongkäigu läbiviimise marsruudiks on Raekoja plats – Suur tänav – Viru tänav – Vestervalli tänav – Kraavi tänav – Pimeaia tänav
3.4. Avalik üritus algab 29.01.2016 kell 18.45 ning lõpeb kell 20.00.
3.5. Avaliku ürituse jooksul alkohoolsete jookide müüki ei toimu. 
3.6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Arhitektuuri- ja Linnaplaneerimise Ametil teha korraldus asjaosalistele teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

